Academia Aragonesa d'o Catalán

L'Academia Aragonesa d'o Catalán (en catalán Académia Aragonesa del Català, oficialment Academia Aragonesa del Catalán) ye una institución cientifica de caracter oficial y publico, creyada por a Lei de Luengas d'AragónLei 10/2009, de 22 de diciembre, de uso, protección y promoción de las lenguas propias
de Aragón. como autoridat lingüistica de l'idioma catalán en Aragón. Os suyos estatutos fueron aprebaus por o Gubierno d'Aragón o 5 d'abril de 2011, estando publicaus en o Boletín Oficial de Aragón o 18 d'abril de 2011,DECRETO 89/2011, de 5 de abril, del Gobierno de Aragón, por el que se aprueban los Estatutos de la Academia Aragonesa del Catalán. pero no ye constituida, en no haber nombrau encara o Gubierno d'Aragón a os primers academicos. Tien personalidat churidica propia y exerce as suyas funcions con autonomía organica, funcional y presupuestaria, ta guarenciar a suya obchectividat y independencia.

 Competencias 
Seguntes a Lei 10/2009 d'uso, protección y promoción d'as luengas propias d'Aragón y os suyos propios estatutos, son fins de l'Academia Aragonesa d'o Catalán:

 Investigar y formular as normas gramaticals d'o catalán en Aragón, parando cuenta en as suyas variedaz lingüisticas.
 Inventariar y actualizar o suyo lexico.
 Estimular l'uso, amostranza y difusión d'o catalán en Aragón y d'as suyas distintas modalidaz.
 Esfender y promover o catalán en Aragón y as suyas modalidaz y velar por os dreitos lingüisticos d'os charradors d'o catalán en Aragón.
 Colaborar en a formación d'o profesorau.
 Establir o criterio d'autoridat en as cuestions relativas a la normativa, actualización y uso correcto d'a luenga catalana en Aragón.
 Asesorar a os poders publicos y institucions sobre temas relacionaus con l'uso correcto d'o catalán en Aragón, a suya promoción social, asinas como sobre a determinación oficial d'os topónimos (os nombres oficials d'os territorios, os nuclios de población y as vías interurbanas ) y os antroponimos.
 As que, en l'ambito d'a suya competencia li encarge o Gubierno d'Aragón.

 Academicos 
Seguntes os suyos estatutos, l'Academia Aragonesa d'o Catalán podrá tener dica un maximo de 21 academicos de numero, y un numero indeterminau d'academicos correspondients y academicos d'honor. Os cargos d'academico de numero son vitalicios, y istos habrán d'estar filologos, personalidaz d'as letras, de l'amostranza, d'a comunicación y/u d'a investigación con reputada solvencia en l'ambito d'o catalán en Aragón, u contar con una producción reconoixida en o campo d'ista luenga.

Seguntes a Lei de Luengas, os primers miembros de l'Academia Aragonesa d'o Catalán y l'Academia d'a Luenga Aragonesa han d'estar nombraus por o Gubierno d'Aragón, a propuesta d'o Consello Superior d'as Luengas d'Aragón. Encara que iste tresladó a o Gubierno a lista d'os nueu primers academicos, o gubierno PSOE-PAR no plegó a fer os nombramientos, con o que o suyo nombramiento corresponderá a o nuevo gubierno saliu d'as eleccions a Corz d'Aragón de 2011.

 Se veiga tamién 
Lei de Luengas d'Aragón
Consello Superior d'as Luengas d'Aragón
Academia d'a Luenga Aragonesa
Francha Oriental d'Aragón

 Referencias 

*